ועדת הכנסת, כנסת 24, פרוטוקול מספר 30, 2021-10-26 19:00

איתן גינזבורג: אני מתכבד לפתוח את ישיבת ועדת הכנסת בנושא פניית יושב-ראש ועדת הכספים של הכנסת בדבר טענת נושא חדש בעת הדיון בהצעת חוק התקציב לשנת הכספים 2022.

איתן גינזבורג: ועדת הכספים דנה היום, חברי הכנסת, בהצעת חוק התקציב ובמהלך הדיון טענו חברי הכנסת אופיר כץ וינון אזולאי טענת נושא חדש לסעיף 2(א) להצעת החוק האמורה ולכן אנחנו מתכנסים.

איתן גינזבורג: גברתי היועצת המשפטית, מי שהגישו את הנושא החדש לא נמצאים כאן.

- דדון: הם הוזמנו.

איתן גינזבורג: אז מה עושים?

איתן גינזבורג: דנים בהעדרם?

ארבל אסטרחן: צריך לדון בזה.

איתן גינזבורג: בהעדרם.

איתן גינזבורג: בבקשה, יושב-ראש ועדת כספים.

יצחק פינדרוס: זו לא הסתייגות, זה מה שהיא אומרת לך.

איתן גינזבורג: בסדר.

אלכס קושניר: באמת במהלך הדיון על חוק התקציב לשנת 2022 הועלתה טענה לנושא חדש בסעיף שציינת בגלל השינוי בין הנוסח הכחול שאושר בכנסת בקריאה ראשונה לנוסח המוצע.

אלכס קושניר: עכשיו יש הגדלת תקרת ההוצאה ב-10 מיליארד שקלים.

אלכס קושניר: אני טוען שלא מדובר בנושא חדש אלא בניסוח או בשינוי שהוא שינוי בתוך מהות החוק ולכן אני כמון לא סבור שזה נושא חדש, אבל יש כאן יועץ משפטי שיכול להביע את דעתו.

יצחק פינדרוס: שאלת הבהרה.

יצחק פינדרוס: התוספת מגדילה את הגירעון שגם עבר בחוק בקריאה ראשונה?

אלכס קושניר: לא.

יצחק פינדרוס: לא מגדיל?

יצחק פינדרוס: מאיפה הוא בא?

איתן גינזבורג: רגע.

איתן גינזבורג: עכשיו אנחנו נשמע את היועץ המשפטי.

יצחק פינדרוס: אני מנסה להבין.

יצחק פינדרוס: הוא אמר שהגיעו 10 מיליארד שקל - - -

איתן גינזבורג: שנייה.

איתן גינזבורג: הבנתי.

איתן גינזבורג: אני אבקש מהיועץ המשפטי של ועדת הכספים להסביר לנו במה מדובר וגם לחדד את השאלה של חבר הכנסת פינדרוס על-מנת שנוכל להתייחס.

אייל לב ארי: השאלה של חבר הכנסת פינדרוס היא יותר שאלה של משרד האוצר על ההגדלה.

איתן גינזבורג: אז רק את עמדתך לגבי נושא חדש, בבקשה.

אייל לב ארי: לגבי הנושא החדש, מדובר בהגדלה בעקבות גם תיקוני חקיקה שאושרו אתמול בוועדה שלגביהם גם ועדת הכנסת דחתה את טענת הנושא החדש ולכן זה גם שרשור של הטענה שכבר נדחתה.

אייל לב ארי: ההגדלה הזאת מתבטאת בסכומים.

אייל לב ארי: זאת הייתה הגדלה שכבר אתמול - - -

יצחק פינדרוס: אני שאלתי - - -

איתן גינזבורג: שנייה.

איתן גינזבורג: על זה יענה משרד האוצר.

אלכס קושניר: אני רוצה לחדד כדי שחבר הכנסת פינדרוס - - -

איתן גינזבורג: רגע אחד, אדוני היושב-ראש.

איתן גינזבורג: אני רוצה להבין מאדוני היועץ המשפטי מה דעתכם המקצועית ביחס לטענת נושא חדש.

אייל לב ארי: זה אינו נושא חדש.

איתן גינזבורג: זה איננו נושא חדש.

אייל לב ארי: אינו נושא חדש.

אייל לב ארי: לכשעצמו גם - - -

יצחק פינדרוס: גם אם זה מגדיל את הגירעון?

אלכס קושניר: אני אענה לך.

איתן גינזבורג: מבחינה מקצועית, מבחינת הלשכה המשפטית לא מדובר בנושא חדש.

אייל לב ארי: לא.

איתן גינזבורג: אתה רוצה לענות או שמשרד האוצר?

אלכס קושניר: אגף התקציבים.

איתן גינזבורג: תענה לשאלתו של חבר הכנסת פינדרוס.

אסף וקסלר: ניהלנו על זה דיון ער אתמול בוועדת כספים.

אסף וקסלר: ההגדלה היא של 10 מיליארד שקלים עבור הוצאות הקורונה במסגרת התקציב שהוגש לכנסת במסגרת אותו - - -

יצחק פינדרוס: בסדר, על זה יש - - - מה זה עושה לגירעון?

אסף וקסלר: באותו דיון אתמול התנהל גם עדכון בהתייחס להכנסות המדינה.

אסף וקסלר: אנחנו רואים את המשק ממשיך להתאושש מהמשבר שהוא חווה ואת צפי ההכנסות גדל.

אסף וקסלר: לכן בהתאם לכך אנחנו לא צופים שיש צורך לעדכן את תחזית הגירעון ואנחנו סבורים שניתן להישאר באותו גירעון שהוגש לכנסת שהוא 3.9 אחוזים.

איתן גינזבורג: התייחסות, כן.

אלכס קושניר: רק להוסיף שהנושא של הגירעון נדון בחוק המסגרות שאושר היום כבר בוועדה אחרי שאתמול נדחה הנושא החדש.

אלכס קושניר: עכשיו אנחנו נמצאים בדיון על חוק התקציב עצמו ולכן הגירעון לא מופיע בתקציב בחוק הספציפי הזה, הוא אושר כבר אתמול.

יצחק פינדרוס: אבל כשאתה אומר שהגירעון הוא כך והתקציב הוא 480 מיליארד, אתה מוסיף עוד 10 מיליארד, אם זה על אותו בסיס - - -

איתן גינזבורג: האוצר אומרים שלאור צפי ההכנסות הגבוה והתאוששות המשק, אין צפי לגדילת אחוז הגירעון.

איתן גינזבורג: אנחנו לא קובעים את מספר הגירעון, אחוז הגירעון מהתקציב.

אסף וקסלר: נכון.

אסף וקסלר: באמת התקציב שהוגש לכנסת נבנה במהלך חודש יולי – אולי אפילו קצת לפני – ואי-הוודאות במשק יחסית גבוהה בתקופה כזו, יש תנודתיות גבוהה.

אסף וקסלר: ולכן עם התבהרות הנתונים והתאוששות המשק - - -

יצחק פינדרוס: אחרי שתגבו מיסים ממיץ ענבים ומיין אז אין לכם בעיה.

איתן גינזבורג: התייחסות של היועצת המשפטית של ועדתה כנסת.

ארבל אסטרחן: אני רוצה לומר שמעבר לדברים שאייל אמר פה לגופו של התיקון עצמו, צריך לזכור שחוק התקציב כל כולו מספרים.

ארבל אסטרחן: כל הדיונים בוועדת הכספים עוסקים בשינוי המספרים האלה.

יצחק פינדרוס: לא.

יצחק פינדרוס: יש הבדל בין שינוי מספרים – בגלל זה חידדתי – יש הבדל, תקשיבו, המסגרת היא 480, רק אני אעביר 10 מפה לפה.

יצחק פינדרוס: זה לא מה שעשו.

יצחק פינדרוס: הביאו 10 מיליארד חדשים.

יצחק פינדרוס: לכן אני מבין מזה מה טענת הנשוא החדש.

יצחק פינדרוס: ממה שאני מבין, כשאתה מגדיל את המספר, יש לו משמעויות.

ארבל אסטרחן: כל.

ארבל אסטרחן: אבל בסופו של - - -

יצחק פינדרוס: כשאתה מגדיל את המסגרת, יש לזה משמעויות.

ארבל אסטרחן: אני מסכימה איתך שזה לא כמו להעביר מפה לפה - -

יצחק פינדרוס: נכון.

ארבל אסטרחן: - - אבל הרבה מההסתייגויות, למשל, של חברי הכנסת - - -

יצחק פינדרוס: זה מוריד מפה ומעלה פה.

יצחק פינדרוס: גם לנו במחשב זה מה שמאפשרים לנו, לא נותנים לנו להגדיל.

איתן גינזבורג: אתה יודע, וועדת הפנים של הכנסת החליטה לתת 70 מיליון שקלים לפינוי-בינוי בפריפריה.

איתן גינזבורג: בסדר, האם זה מגדיל את הגירעון?

איתן גינזבורג: לא מגדיל את הגירעון?

יצחק פינדרוס: לא, לא.

יצחק פינדרוס: זה לא תוספת למסגרת.

יצחק פינדרוס: זה השוני.

איתן גינזבורג: בסדר, אבל זה - - -

יצחק פינדרוס: זה משמעותי מאוד.

יצחק פינדרוס: איתן - - -

איתן גינזבורג: הבנתי - - -

יצחק פינדרוס: - - - אם אני מגיש הסתייגות שאני רוצה עוד 10 מיליארד שקל.

יצחק פינדרוס: מעבר לחתולי רחוב, אני רוצה גם לקווי רחוב, זה לא ייכנס לי למחשב אפילו כהסתייגות כי אין דבר כזה.

ארבל אסטרחן: הסיפור של ברגע שמורידים פה – מעלים פה, זה לא - - -

יצחק פינדרוס: יפה.

יצחק פינדרוס: אבל זה לא מה שעשו פה.

ארבל אסטרחן: לוועדה אין מה לעשות עוד.

יצחק פינדרוס: אבל זה לא מה שעשו פה היום.

איתן גינזבורג: אמר פה משרד האוצר - - -

אלכס קושניר: אתמול אישרנו את זה כחוק.

איתן גינזבורג: טוב.

איתן גינזבורג: מישהו רוצה להתייחס?

איתן גינזבורג: אם לא, נעבור להצבעה.

איתן גינזבורג: מי בעד?

איתן גינזבורג: מי בעד אישור הטענה כנושא חדש, ירים את ידו.

- דדון: אחד.

איתן גינזבורג: מי נגד?

- דדון: חמישה.

איתן גינזבורג: חמישה.

איתן גינזבורג: מי נמנע?

איתן גינזבורג: אין.

איתן גינזבורג: בעד טענת נושא חדש – 1

איתן גינזבורג: נמנעים – אין

איתן גינזבורג: אחד מול חמישה.

איתן גינזבורג: הטענה לא התקבלה.

איתן גינזבורג: אנחנו מודים לחברים.

איתן גינזבורג: הישיבה - -

רם שפע: אדוני היושב-ראש, דיון נפלא זה היה.

איתן גינזבורג: - - נעולה.